leupah that susah poma meungandong,
dari buleun phon hingga keulua,
oh lahe sinyak geutimang geucom,
geuikat ayon geudoda gata,
ile ie mata meulinang jitron,
haro lam jantong rasa bahgia,
gata geutimang geuwa ngon geucom,
keumang si tawon geumanja-manja.
oh rayeuk gata poma ta jungjong,
bek hai adk loan gata durhaka,
tabalah jasa tamohon ampon,
bak Tuhan Rabbon jeuep-jeuep kutika,
ie mata poma dudo lom jitron,
wate bungong rhom gata dewasa,
malam penganten peureutek ie oen,
sinan batas phon jioh ngon poma,
oh ka bahagia nama ka harom,
keudeh u gampong han tom ta gisa,
ie mata poma ile meugulong,
teu ingat untong hana saboh na
bak saboh jamok geuteum meu pet-pet,
bak saboh pijet geutem meujaga,
oh seu um asoe gata kasaket,
ubat geupeujep dengoen ie mata
beu phet ngoen kulet beu mangat asoe,
meunan keuh bagoe geudoda gata,
oh uroe raya lam sithon sigoe,
hai dek keu tawoe jak saweu poma.
keumang bungong pik watee ujen troen,
kuneng meususoen indah meuwarna,
hana peu taklik talekee ampon,
leupah poma troen dalam keuranda.
ace_Latn ace_Latn ace_Latn ace_Latn ace_Latn ace_Latn ace_Latn nya_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn